Diari Oficial de la Generalitat Valenciana


Sumari del DOGV 8193, del 19-12-2017 (2017/11436)

RESOLUCIÓ de 4 de desembre de 2017, de la consellera d'Agricultura, Medi Ambient, Canvi Climàtic i Desenvolupament Rural, per la qual es convoquen les ajudes per al foment de races autòctones en perill d'extinció i control oficial de rendiment lleter per a l'exercici 2018 a la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8193

Data del DOGV
:   19-12-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/11465


Data del document
:   04-12-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * ajuda pública

RESOLUCIÓ de 4 de desembre de 2017, de la consellera d'Agricultura, Medi Ambient, Canvi Climàtic i Desenvolupament Rural, per la qual es convoquen les ajudes per al foment de races autòctones en perill d'extinció i control oficial de rendiment lleter per a l'exercici 2018 a la Comunitat Valenciana. [2017/11941]  
L'Ordre 15/2014, de 20 d'octubre, de la Conselleria de Presidència i Agricultura, Pesca, Alimentació i Aigua, va aprovar les bases reguladores de les subvencions destinades al foment de races autòctones en perill d'extinció. En l'apartat quart s'estableix la forma i el termini de presentació de sol·licituds i d'acord amb l'apartat catorze la quantia total màxima d'aquesta ordre, així com la línia de subvenció que les finança es faran públiques anualment mitjançant la seua publicació en el Diari Oficial de la Generalitat Valenciana en una resolució del conseller de Presidència i Agricultura, Pesca, Alimentació i Aigua per la qual s'estableixen els imports globals per a cada exercici.  
  
Amb la publicació de l'Ordre 25/2016, de 8 d'agost, de la Conselleria d'Agricultura, Medi Ambient, Canvi Climàtic i Desenvolupament Rural, es modifica l'Ordre 15/2014, de 20 d'octubre, de la Conselleria de Presidència i Agricultura, Pesca, Alimentació i Aigua, per la qual s'aproven les bases reguladores de les subvencions destinades al foment de races autòctones en perill d'extinció. Amb aquesta ordre s'ha procedit a la seua adaptació al Reial decret 181/2015, de 13 de març, pel qual es modifica el Reial decret 1625/2011, de 14 de novembre, pel qual s'estableixen les bases reguladores de les subvencions destinades al foment de les races autòctones espanyoles que va adaptar l'esmentada regulació a les noves normes de la Unió Europea en matèria d'ajudes al sector agrari, en concret al Reglament (UE) número 702/2014, de la Comissió, de 25 de juny de 2014, a la normativa europea i nacional citada anteriorment en els aspectes que s'arrepleguen en el consegüent annex únic, les bases reguladores i el procediment de concessió s'arreplega en l'Ordre 15/2014, de 20 d'octubre, de la Conselleria de Presidència i Agricultura, Pesca, Alimentació i Aigua. Aquesta ajuda per al foment de races autòctones va ser comunicada per l'Administració general de l'Estat a la Comissió Europea i registrada amb el codi SA.40674.  
L'Ordre de 5 de maig de 2006, de la Conselleria d'Agricultura, Pesca i Alimentació, per la qual s'aproven les bases reguladores de les ajudes al control oficial del rendiment lleter per a l'avaluació genètica de les femelles de les espècies bovina, ovina i caprina va desplegar el que disposa el Reial decret 368/2005, de 8 d'abril, pel qual es regula el control oficial del rendiment lleter per a l'avaluació genètica en les espècies bovina, ovina i caprina i establia els criteris i les condicions de concessió de l'ajuda a la Comunitat Valenciana.  
Amb la publicació de l'Ordre 17/2016, de 19 de juliol, de la Conselleria d'Agricultura, Medi Ambient, Canvi Climàtic i Desenvolupament Rural, es modifica l'Ordre de 5 de maig de 2006, de la Conselleria d'Agricultura, Pesca i Alimentació, per la qual s'aproven les bases reguladores de les ajudes al control oficial del rendiment lleter per a l'avaluació genètica de les femelles de les espècies bovina, ovina i caprina. Amb aquesta ordre s'ha procedit a la seua adaptació al Reial decret 419/2015, de 29 de maig, es modifica el Reial decret 368/2005, de 8 d'abril, pel qual es regula el control oficial del rendiment lleter per a l'avaluació genètica en les espècies bovina, ovina i caprina que va adaptar l'esmentada regulació a les noves normes de la Unió Europea en matèria d'ajudes al sector agrari, en concret al Reglament (UE) número 702/2014, citat anteriorment en els aspectes que s'arrepleguen en el consegüent annex únic, les bases reguladores i el procediment de concessió s'arreplega en l'Ordre de 5 de maig de 2006, de la Conselleria d'Agricultura, Pesca i Alimentació, per la qual s'aproven les bases reguladores de les ajudes al control oficial del rendiment lleter i l'Ordre de 10 de juliol de 2008 que la modifica. Aquesta ajuda per al control oficial lleter va ser comunicada per l'Administració General de l'Estat a la Comissió Europea i registrada amb el codi SA.40877.  
Per tant, i a fi de convocar les ajudes per a l'exercici 2018 i establir el procés de sol·licitud i tramitació de les ajudes mencionades es publica aquesta resolució, i queda condicionada la seua concessió a l'assignació del crèdit adequat i suficient procedent dels pressupostos de la Generalitat per a l'anualitat 2018.  
Per tot això, a proposta del director general d'Agricultura, Ramaderia i Pesca, resolc:  
  
Apartat primer. Objecte  
Convocar de forma anticipada, per a l'exercici 2018, les ajudes les bases reguladores de les quals s'indiquen a continuació:  
- Races autòctones. Ordre 15/2014, de 20 d'octubre, de la Conselleria de Presidència i Agricultura, Pesca, Alimentació i Aigua, per la qual s'aproven les bases reguladores de les subvencions destinades al foment de races autòctones en perill d'extinció, modificada per l'Ordre 25/2016, de 8 d'agost, de la Conselleria d'Agricultura, Medi Ambient, Canvi Climàtic i Desenvolupament Rural (DOGV 7858, 25.08.2016).  
  
- Control oficial lleter. Ordre de 5 de maig de 2006, de la Conselleria d'Agricultura, Pesca i Alimentació, per la qual s'aproven les bases reguladores de les ajudes al control oficial del rendiment lleter per a l'avaluació genètica de les femelles de les espècies bovina, ovina i caprina, modificada per l'Ordre 17/2016, de 19 de juliol, de la Conselleria d'Agricultura, Medi Ambient, Canvi Climàtic i Desenvolupament Rural (DOGV 7839, 28.07.2016).  
  
Apartat segon. Línia pressupostària  
Les ajudes regulades en aquesta resolució es concediran en l'exercici 2018 a càrrec de l'aplicació pressupostària de la línia S3082000, capítol 4, del programa 714.80 d'Agricultura i Ramaderia per l'import que s'indica més avall, i correspon al 70 % de l'import pressupostat en l'exercici 2017 en la línia indicada.  
Quantia global màxima:  
· Races autòctones en perill d'extinció:33.600,00 euros.  
· Control oficial lleter:21.000,00 euros.  
Aquesta quantitat és susceptible d'ampliació al 100 % de l'import pressupostat en l'exercici 2018 en la corresponent línia pressupostària.  
  
Els fons d'aquesta convocatòria procedeixen dels romanents de fons no compromesos del MAGRAMA a 31.12.2017.  
  
Apartat tercer. Tramitació anticipada  
Segons disposa la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, sobre despeses de tramitació anticipada, la resolució queda condicionada a l'efectiva existència de crèdit adequat i suficient una vegada aprovat el pressupost de la Generalitat.  
  
Apartat quart. Termini de presentació de sol·licituds  
El termini de presentació de sol·licituds per a l'exercici 2018 serà d'un mes comptador a partir de l'endemà de la publicació de l'extracte d'aquesta resolució en el Diari Oficial de la Generalitat Valenciana.  
  
- Races autòctones http://www.gva.es/es/inicio/procedimientos'id\_proc=1979&version=amp  
- Control lleter http://www.gva.es/es/inicio/procedimientos'id\_proc=636&version=amp  
Els sol·licitants, atés que en tot cas són persones jurídiques i, per tant, estan obligades a relacionar-se amb la Generalitat a través de mitjans electrònics, en els termes de l'article 14 de la Llei 39/2015, d'1 d'octubre, del procediment administratiu comú, presentaran les sol·licituds telemàticament a través de la seu electrònica de la Generalitat, en la URL assenyalada en l'apartat anterior.  
Els documents que s'annexen als tràmits telemàtics hauran d'anar firmats electrònicament per les persones que, segons el tipus de document, procedisca.  
Si alguna de les associacions presenta la seua sol·licitud presencialment, se la requerirà perquè l'esmene a través de la presentació electrònica. A aquests efectes, es considerarà com a data de presentació de la sol·licitud aquella en què haja sigut realitzada l'esmena.  
  
Apartat cinqué. Justificació  
Les justificacions de les inversions o despeses aprovades davant de l'Administració es realitzaran abans del dia indicat a continuació per a cada una de les ajudes:  
- Races autòctones en perill d'extinció: abans del dia 15 de novembre de 2018, tal com estableix l'apartat huité de l'Ordre 15/2014, de 20 d'octubre, de la Conselleria de Presidència i Agricultura, Pesca, Alimentació i Aigua.  
- Control oficial lleter: abans del dia 15 de novembre de 2018, tal com estableix l'article onze de I'Ordre de 5 de maig de 2006, de la Conselleria d'Agricultura, Pesca i Alimentació.  
Es consideraran despeses subvencionables aquelles activitats empreses o serveis rebuts després de la presentació i acceptació de la sol·licitud.  
  
Apartat sisé. Delegació de competències  
Es delega, en el director general competent en matèria de ramaderia, la concessió i denegació de les ajudes previstes en aquesta resolució.  
  
  
Aquesta resolució és definitiva en via administrativa i en contra podrà interposar-se potestativament un recurs de reposició davant de la consellera d'Agricultura, Medi Ambient, Canvi Climàtic i Desenvolupament Rural, en el termini d'un mes comptador des de l'endemà de la publicació, o impugnar-se directament davant de l'ordre jurisdiccional per mitjà de la interposició de recurs contenciós administratiu en el termini de dos mesos a partir de l'endemà de la notificació davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i 46.1 de la Llei reguladora de la jurisdicció contenciosa administrativa (Llei 29/1998, de 13 de juliol, publicada en el BOE núm. 167, de 14.07.1998).  
  
  
València, 4 de desembre 2017.- La consellera d'Agricultura, Medi Ambient, Canvi Climàtic i Desenvolupament Rural: Elena Cebrián Calvo.